wickkiey/tamil-wikipedia-chunked huggingface dataset:
# சுடுமண் சிற்பம்

## தொன்மையான சுடுமண் பொருள்கள்

தமிழகத்தில் தொல்லியல் துறையினரால் பல இடங்களில் அகழ்வாய்வு செய்யப்பட்டு பல சுடுமண் பொருட்கள் கண்டுபிடிக்கப்பட்டுள்ளன. மனித உருவங்கள், விலங்குகளின் உருவங்கள், விளையாட்டுப் பொருள்கள், பொம்மைகள், இலிங்கங்கள், காதணிகள், நூற்புக் கருவிகள், வளையங்கள், மட்பாண்டங்கள், சமையற் கருவிகள், உருளைகள் போன்றவை அகழ்வாய்வில் கிடைத்துள்ளன. இவற்றில் கலை நுட்பங்களும் காணப்படுகின்றன. இவை கைத்திறனால் செய்யப் பட்டவையாக உள்ளன. திருக்காம்புலியூரில் கண்டெடுக்கப் பட்ட ஒரு சிலையின் சிகை அலங்காரம் காந்தாரக் கலையை நினைவூட்டுகிறது. இராமநாதபுரத்திற்கு அருகில் கிடைத்துள்ள புத்தரது சுடுமண் சிற்பத்திலும் இதே போன்று சுருள்முடி அமைப்புக் காணப்படுகின்றது. இது ஏறத் தாழ 8-9 ஆம் நூற்றாண்டைச் சேர்ந்ததாக உள்ளது. அகழ்வாய்வில் பல காலத்தைச் சேர்ந்த சுடுமண் பாவைகள் வெளிக்கொணரப்பட்டுள்ளன.
# சுடுமண் சிற்பம்

## தொன்மையான சுடுமண் பொருள்கள்

### காஞ்சிபுரம்

காஞ்சிபுரத்தில் சில சுடுமண் பாவைகள் கண்டுபிடிக்கப்பட்டன. இச்சிற்பங்கள் யாவும் பெரும்பாலும் சங்க காலத்தைச் சேர்ந்தவை என்று தெரிகிறது. காஞ்சிபுரம் சங்கர மடத்தில் சுடுமண் பொம்மைகள் மற்றும் சுடுமண்ணாலான யானைத் தலை ஆகியன உள்ளன.
# சுடுமண் சிற்பம்

## தொன்மையான சுடுமண் பொருள்கள்

### கோயம்புத்தூர் மாவட்டம்

கோயம்புத்தூர் மாவட்டம் போளுவாம்பட்டி என்ற இடத்தில் பல்லவர் காலத்தைச் சேர்ந்த சுடுமண் சிற்பங்கள் கிடைத்துள்ளன. இங்குக் கி.பி. 5-6 ஆம் நூற்றாண்டைச் சேர்ந்த இயக்கன் என்னும் சிறு தெய்வத்தின் உருவங்கள் கிடைத்துள்ளன. தமிழகத்திலேயே அகழ்வாய்வில் சுடுமண் பொம்மைகள் மிகுதியாகக் கிடைத்துள்ளது இவ்வூரில்தான். 12-13 ஆம் நூற்றாண்டைச் சேர்ந்த சிற்பங்களும் கோவை மாவட்டத்தில் கிடைத்துள்ளன.
# சுடுமண் சிற்பம்

## தொன்மையான சுடுமண் பொருள்கள்

### தர்மபுரி மாவட்டம்

தர்மபுரி மாவட்டத்தில் குசானர் (கி.பி. 1 ஆம் நூற்றாண்டு முதல் 3 ஆம் நூற்றாண்டு வரை) கலையோடு தொடர்புடைய சிற்பம் கிடைத்துள்ளது.
# சுடுமண் சிற்பம்

## தொன்மையான சுடுமண் பொருள்கள்

### இராமநாதபுரம் மாவட்டம்

இராமநாதபுரம் மாவட்டம் கொந்தகை என்ற இடத்தில் 14 - 15 ஆம் நூற்றாண்டைச் சேர்ந்த சுடுமண் சிற்பங்கள் உள்ளன.
# சுடுமண் சிற்பம்

## தொன்மையான சுடுமண் பொருள்கள்

### தஞ்சாவூர்

தஞ்சாவூருக்கு அருகில் இராஜாளி விடுதி என்ற இடத்தில் நாயக்கர் கால மண்பாவைகள் கிடைத்துள்ளன.
மிக அண்மையில் தமிழகத் தொல்லியல் துறையினரால் திருத்தங்கலில் நடைபெற்ற அகழ்வாய்வில் ஸ்ரீவத்ஸம் சின்னம் பொறிக்கப்பட்ட சுடுமண் செங்கல் கிடைத்துள்ளது. இது சங்க காலத்தினைச் சேர்ந்ததாகும்.
# சுடுமண் சிற்பம்

## தொன்மையான சுடுமண் பொருள்கள்

### வடஆர்க்காடு மாவட்டம்

வடஆர்க்காடு மாவட்டம் பையம் பள்ளியில் சுடுமண் பொம்மைகளும், சுடுமண் விளக்குகளும் கண்டுபிடிக்கப்பட்டுள்ளன.
# சுடுமண் சிற்பம்

## தொன்மையான சுடுமண் பொருள்கள்

### திருச்சி

திருச்சிக்கு அருகில் உறையூரில் நடந்த அகழ்வாய்வில் உடைந்த சுடுமண் பொம்மைகள் பலவும் கிடைத்துள்ளன. இவற்றில் பெரும்பாலானவை மனித உருவங்களாகும், தர்மபுரி மாவட்டம் குட்டூரில் நடத்திய அகழ்வாய்வில் சுடு மண்ணாலான விலங்குகளின் உருவங்கள், பெண்ணின் தலை, பகடைக் காய்கள், புகைக் குழல்கள் போன்றவை கண்டுபிடிக்கப் பட்டுள்ளன. காவிரிப் பூம்பட்டின அகழ்வாய்வில் தலைப்பாகையுடன் கூடிய மனித உருவங்கள் கிடைத்துள்ளன.
# சுடுமண் சிற்பம்

## கிராம தேவதைகள்

தமிழகத்துக் கிராமங்களில் இன்றும் சுடுமண்ணால் செய்யப்பட்ட இறை உருவங்களைக் கொண்ட கோயில்கள் உள்ளன. பொதுவாக ஐயனார், மாரியம்மன், காளியம்மன், முத்தாலம்மன், கருப்பசாமி, பைரவர், மதுரை வீரன் கோயில்களில் சுடுமண் பொம்மைகள் ஏராளமாக வைக்கப் பட்டுள்ளன. சில இடங்களில் திருவிழாக் காலத்தில் மட்டும் இறையுருவங்கள் செய்து வைத்து வணங்குவர். திருவிழா முடிந்ததும் அவ்வுருவங்களை எடுத்துச் சென்று உடைத்திடுவர்.
# சுடுமண் சிற்பம்

## கிராம தேவதைகள்

### ஐயனார் குதிரை

இந்தியா முழுவதுமே சுடுமண் குதிரை உருவம் புகழ்பெற்றதாகும். தமிழகத்தில் பெரும்பாலும் அனைத்துக் கிராமங்களிலும் இதனைக் காணலாம். தலைவர்கள் அல்லது நாயகர்கள் கடவுள் தன்மையை அடைந்தனர் என மக்கள் நம்பினர். அவர்கள் ஏறிச் சென்ற குதிரையும் புனிதத் தன்மை பெற்றது. யாகங்களின் சின்னமாகவும் குதிரை கருதப்பட்டது. வேண்டுதல் நிறைவேறினால் கோயில்களில் சுடுமண் குதிரை செய்து வைக்கும் வழக்கமும் இருந்து வருகின்றது.  
புதுக்கோட்டை மாவட்டம் அறந்தாங்கிக்கு அருகில் பதினைந்தடி உயரமான குதிரை அமைக்கப் பட்டுள்ளது. திருவண்ணாமலைக்குக் கிழக்கே சிறுநந்தூர் என்ற இடத்தில் இரண்டு உயரமான, சிவப்பு வெள்ளை வண்ணம் பூசப்பட்ட குதிரைகள் உள்ளன. குமாரமங்கலம் என்ற இடத்தில் அச்சுறுத்தும் பாணியில் ஒரு குதிரை உள்ளது. திருப்பாச்சேத்தி கண்மாய்க் கரையில் பிரமாண்டமான குதிரையில் ஐயனார் அமர்ந்துள்ளார். மதுரை கோச்சடையில் இரண்டு பெரிய குதிரைகளில் அய்யனாரும், அவரது தளபதியும் அமர்ந்துள்ளனர். குதிரை மீது மட்டுமின்றி ஐயனார் தனியாக மேடை மீது அமர்ந்திருக்கும் பெரிய சிற்பங்களும், சுடுமண்ணில் அமைக்கப்பட்டன. இதற்கு உதாரணமாகப் பாண்டிச்சேரிக் கோயிலைக் கூறலாம். திருச்செந்தூருக்கு அருகில் அருஞ்சுனை காத்த ஐயனார் கோயில் உள்ளது. ஐயனார் கோயில்களில் மட்டுமின்றின்றி அம்மன் (காளி)சிலைக்கு முன்னால் குதிரைக்கு நிறுத்தி வைக்கப்படும் வழக்கமும் சில இடங்களில் உண்டு. இதற்கு உதாரணமாக மதுரைக்கு அருகில் மடப்புரம் காளியம்மன் கோயிலைக் குறிப்பிடலாம்.
# சுடுமண் சிற்பம்

## கிராம தேவதைகள்

### பைரவர் சிற்பம்

சில ஊர்களில் சிவபெருமானின் பைரவ உருவமும் சுடுமண்ணால் செய்து வைக்கப் பட்டுள்ளது. பைரவர் கிராமக் காவல் தெய்வமாகவே கருதப்படுகிறார். திண்டிவனத்திற்குக் கிழக்கே எட்டுக் கிலோ மீட்டர் தொலைவில் ஐயனார் கோயில் ஒன்றுள்ளது. அதற்கருகில் பைரவர் உருவம் வைக்கப் பட்டுள்ளது. இது சுடுமண்ணாலான மிகப் பெரிய உருவமாகும்.
# சுடுமண் சிற்பம்

## கிராம தேவதைகள்

### மதுரை வீரன்

இது கிராம தேவதையாகும். பல ஊர்களில் இவருக்குக் கோயில் கட்டப்பட்டுள்ளது. இவரது உருவம் சுடுமண்ணால் செய்யப்படுவது வழக்கம். தஞ்சாவூரில் குதிரை மீதமர்ந்துள்ள மதுரை வீரன் சிலை உள்ளது.
# சுடுமண் சிற்பம்

## கிராம தேவதைகள்

### ஏழு கன்னிமார்கள்

சகோதரிகள், தாய்மார்கள் என்றெல்லாம் வர்ணிக்கப்படும் கன்னிமார்களுடன் இரண்டு ஆண் கடவுளரும் செய்து வைக்கப்படுவது மரபு. அவர்கள் பொதுவாக *சப்த கன்னிகள்* என்றும் *ஆகாச கன்னிகள்* என்றும் *கன்னிமார்கள்* என்றும் அழைக்கப்படுவர். இவர்கள் குளக்கரைகளில் அமைக்கப்படுவர். மதுரைக்கு அருகில் வைகை ஆற்றின் தென்கரையில் உள்ள விரகனூரில் இக்கன்னிமார்களின் சுடுமண் சிற்பங்கள் உள்ளன. இக்கன்னிமார்களே பிற்காலத்தில் கோயில்களில் சப்த மாதர்கள் என்ற பெயரில் இடம் பெற்றனர். கடலூருக்கு அருகில் தேவனாம் பட்டினத்தில் மீனாட்சி கோயில் உள்ளது. அங்கு சப்த கன்னிகளின் சுடுமண் சிலைகள் உள்ளன. வடஆர்க்காடு மாவட்டத்தில் இக்கன்னிகளின் சிலைகள் கிடைக்கின்றன.
# சுடுமண் சிற்பம்

## கிராம தேவதைகள்

### மாரியம்மன்

தமிழ்நாட்டுக் கிராம தேவதைகளில் ஒன்று மாரியம்மன் ஆகும். இது அம்மை, காலரா, காய்ச்சல் போன்ற வேனிற்காலத்து நோய்களைத் தீர்க்கும் தாய்த் தெய்வமாக நம்பப்படுகிறது. இத்தேவியின் அருளைப் பெற ஆண்டு தோறும் சித்திரை - வைகாசி மாதங்களில் கிராமங்களில் திருவிழாக் கொண்டாடுவர். மட்பாண்டஞ் செய்வோர் இத்தேவியின் உருவங்களைச் சுடுமண்ணால் செய்து கொடுப்பர். இத்தெய்வம் *கிராம தேவதை* என்று போற்றப் படுகிறது. திருவிழாக் காலங்களில் மிருக பலி நடைபெறும். இது போன்றே காளியம்மன், முத்தாலம்மன் திருவிழாக்களும் கிராமங்களில் நடைபெறும். திருவிழா முடிந்ததும் சுடுமண் உருவங்கள் அகற்றப்படும்.
# சுடுமண் சிற்பம்

## கிராம தேவதைகள்

### பூதங்கள்

பூதவழிபாடு குறித்து சிலப்பதிகாரத்தில் சொல்லப் பட்டிருக்கின்றது. பூதங்களைக் காவல் தெய்வங்களாகவும், சத்திய வாக்குகளைக் காக்கும் கடவுளாகவும் வணங்குவர்.சதுக்க பூதம் என்று சிலப்பதிகாரம் இவற்றை அழைக்கிறது. இப்பூதங்களின் உருவங்கள் சுடு மண்ணால் செய்யப் பட்டவையாகும். இம்மாவட்டத்தில் உள்ள ஆறுமுக மங்கலம் என்ற ஊரில் பூத வழிபாடும், மாடன்(மாடசாமி, சுடலைமாட சாமி)வழிபாடும் இன்றும் சிறப்பாக நடைபெறுன்றன. ஈரோடு மாவட்டத்தில் அண்ணன்மார் கோயில்கள் உள்ளன. அவற்றிலும் சுடுமண் சிற்பங்கள் வைக்கப் பட்டுள்ளன. தென்ஆர்க்காடு மாவட்டத்தில் கன்னியம்மன் என்னும் கிராம தேவதைக்குக் கட்டப் பட்டுள்ள கோயிலில் ஏழு சகோதரர்களின் சுடுமண் சிற்பங்கள் உள்ளன. திருநெல்வேலி மாவட்டப் பகுதியில் பூத வழிபாடு அதிகம் உள்ளது.
# சுடுமண் சிற்பம்

## கிராம தேவதைகள்

### கருப்பணசாமி

ஐயனார் கோயில்களில் துணைக் கோயிலாகவும் மற்றும் தனிக் கோயிலாகவும் கருப்பணசாமி வழிபாடு நடந்து வருகிறது. இவர் கிராம தேவதைகளின் காவல் தெய்வம் என்பர். இவரது சிற்பங்களும் பல இடங்களில் சுடுமண்ணால் செய்யப்பட்டு வண்ணம் தீட்டப் பட்டுள்ளன. இதனை மதுரைக்கு அருகே கீழக் குயில்குடியிலும், செக்கானூரணியிலும், கோச்சடையிலும், சங்கராபுரத்திலும் பிற இடங்களிலும் காணலாம்.
# சுடுமண் சிற்பம்

## கிராம தேவதைகள்

### நேர்த்திக் கடன் உருவங்கள்

பல கிராமக் கோயில்களில் நேர்த்திக் கடனைச் செலுத்தும் பொருட்டுச் சுடுமண் உருவங்கள் செய்து வைப்பது மரபு. குதிரை, யானை போன்றவை பல கோயில்களில் இடம் பெற்றுள்ளன. குழந்தை வரம் வேண்டுபவர்கள் சுடுமண்ணால் தொட்டிலும் குழந்தையும் செய்து வைப்பர். கை, கால் சுகம் வேண்டுவோர் உடல் உறுப்புகளைச் செய்து வைப்பர். இதனை மடப்புரம், திருப்பாச்சேத்தி, கோச்சடை போன்ற இடங்களில் காணலாம். சேலத்திற்கு அருகில் சேசஞ்சாவாடி என்ற இடத்தில் நாகர் உருவங்கள் செய்து வைக்கப் பட்டுள்ளன. இங்குள்ள நாகர் சிற்பங்கள் பெரும்பாலும் சுடுமண்ணால் செய்விக்கப் பட்டவையாகும். இதுபோன்று பல கிராமக் கோயில்களிலும் காணமுடிகிறது.
# சுடுமண் சிற்பம்

## இதனையும் காண்க

- சுதைச் சிற்பங்கள்
# சுதைச் சிற்பங்கள்

**சுதைச் சிற்பங்கள்** என்பவை சுண்ணாம்பால் உருவாக்கப்பட்ட சிற்பங்கள் ஆகும். மரக் குச்சிகளும் சுண்ணாம்பும் இச்சிற்பங்கள் செய்யப் பயன்படுத்தப்பட்டன. சுதைச் சிற்பங்கள் தமிழகத்தில் பல நூற்றாண்டுகளுக்கு முன்பிருந்தே வழக்கிலிருந்தன.
பின்னாளில் சுண்ணாம்பிற்குப் பதிலாக சிமெண்ட் பயன்படுத்தப்பட்டது. மரக் குச்சிகளுக்குப் பதிலாக இரும்புக் கம்பிகள் பயன்படுத்தப்பட்டன. முற்காலச் சிற்பங்கள் இன்று காணக் கிடைக்காவிட்டாலும் தமிழ் இலக்கியங்களில் அவை பற்றிய செய்திகள் உள்ளன. பரிபாடலில் மதுரையில் இருந்த மாடம் ஒன்றினையும் அதில் இருந்த சிற்பங்களையும் பற்றியும் விளக்கப்பட்டுள்ளது.  
காவிரிப்பூம்பட்டினத்தில் இருந்த மாளிகைகளில் சுதையினால் செய்யப்பட்ட சிற்ப உருவங்கள் அமைக்கப் பட்டிருந்ததையும், இந்திர விழாவின் போது அந்நகரத்துக்கு வந்த மக்கள் கண்டு களித்ததாகவும் மணிமேகலை கூறுகிறது.
# சுதைச் சிற்பங்கள்

## காணப்படும் இடங்கள்

தமிழகத்தில் பல கிராமங்களில் சுடுமண் சிற்பங்களும், சுதைச் சிற்பங்களும் செய்து வழிபடப்பட்டன. இன்றும் திருவிழாக் காலங்களில் வழிபடப்படுகின்றன. அய்யனார், மாரியம்மன், காளியம்மன், அங்காளம்மன், முத்தாலம்மன் போன்ற தெய்வங்கள் மற்றும் அவர்களது வாகனங்கள் சுடு மண்ணாலும், சுதையாலும் செய்யப்பட்டன. திருவரங்கம், சமயபுரம், அழகர் கோவில், சீர்காழி, மதுரை கூடல் அழகர் கோயில் ஆகிய கோயில்களில் கருவறை மூலவர் சிற்பம் சுதையால் செய்து வைக்கப்பட்டுள்ளது. விமானத்தின் மேற்பகுதியிலும், கோபுரங்களிலும் சுதைச் சிற்பங்கள் செய்து வைக்கப்பட்டுள்ளன. அவற்றிற்கு வண்ணமும் பூசப்பட்டுள்ளது.
# சுதைச் சிற்பங்கள்

## இதனையும் காண்க

- சுடுமண் சிற்பங்கள்
# பாண்டியர் செப்பேடுகள்

**பாண்டியர் செப்பேடுகள்** என்பது பாண்டிய வேந்தர்கள் கொடுத்த நில தானங்களையும், தன் முன்னோர் நில தானங்களை ஆவணப்படுத்தவும் உருவாக்கப்பட்ட பட்டயங்களாகும். பாண்டியர் செப்பேடுகளில் இடைக்கால மற்றும் பிற்கால பாண்டியர்கள் காலத்தில் கொடுக்கப்பட்ட ஏழு செப்புப்பட்டயங்கள் வரலாற்று முக்கியத்துவம் வாய்ந்ததாய் அமைந்தன. இவை கிடைக்காமல் போயிருந்தால் களப்பிரர் ஆட்சியைத் தமிழ்நாட்டில் வேரறுத்த பாண்டியர் வேந்தன் கடுங்கோன் பற்றி வரலாறு அறியாமலேயே போயிருக்கும். இடைக்கால மற்றும் பிற்கால பாண்டியர்களின் காலங்களைக் கணிப்பதற்கும், முறைப்படுத்துபவதற்கும் வகையிலாமல் போயிருக்கும்.
# பாண்டியர் செப்பேடுகள்

## ஏழு முக்கியச்செப்பேடுகள்

முற்கால மற்றும் பிற்கால செப்பேடுகளில் ஏழு செப்பேடுகள் மிகவும் முக்கியமானவையாகக் கருதப்படுகின்றன. அவை,
1. இளையன்புதூர் செப்பேடுகள்
1. வேள்விக்குடிச் செப்பேடுகள்
1. திருவரமங்கலத்துச் செப்பேடுகள்
1. சின்னமனூர் செப்பேடுகள் (சிறியவை)
1. சின்னமனூர் செப்பேடுகள் (பெரியவை)
1. பாண்டியன் பராந்தக வீரநாராயணின் தளவாய்ப்புரச் செப்பேடுகள்
1. சிவகாசிச் செப்பேடுகள்
# பாண்டியர் செப்பேடுகள்

## காலநிரல்

மேற்கூறப்பட்ட 7 செப்பேடுகளையும் வைத்துப் பாண்டியர் ஆட்சிக்காலங்கள் (வரிசை) கணிக்கப்பட்டன. அவை,
# பாண்டியர் செப்பேடுகள்

## காலநிரல்

### இளையன்புதூர்

1. செழியன் சேந்தன்
1. அரிகேசரி
# பாண்டியர் செப்பேடுகள்

## காலநிரல்

### வேள்விக்குடி

1. பல்யாகசாலை முதுகுடுமிப் பெருவழுதி - சங்ககாலம். இதன் பிறகு பல நூற்றாண்டுகள் கழித்து,
1. கடுங்கோன்
1. அவனி சூளாமணி
1. செழியன் சேந்தன்
1. அரிகேசரி
1. கோச்சடையான்
1. முதலாம் இராசசிம்மன்
1. பராந்தகன்
# பாண்டியர் செப்பேடுகள்

## காலநிரல்

### சின்னமனூர் (சிறியவை)

1. ஜடிலன்
1. இரண்டாம் இராசசிம்மன்
1. வரகுணன்
1. சீவல்லபன்
1. இரண்டாம் வரகுணன் மற்றும் அவனின் இளையவன் பராந்தகன் வீர நாராயணன்
1. மூன்றாம் இராசசிம்மன்
# பாண்டியர் செப்பேடுகள்

## காலநிரல்

### திருவரமங்கலம்

1. மாறவர்மன்
1. நெடுஞ்சடையன்
# பாண்டியர் செப்பேடுகள்

## காலநிரல்

### தளவாய்புரம்

1. பராந்தகன் கோச்சடையான்
1. சீவல்லபன்
1. இரண்டாம் வரகுணன் மற்றும் அவனின் இளையவன் பராந்தகன் வீர நாராயணன்
# பாண்டியர் செப்பேடுகள்

## காலநிரல்

### சிவகாசி

1. தீவிர கோபன்
1. சீவல்லபன்
1. மானகுலாசலன்
1. மானாபரனன்
1. சுந்தர பாண்டியன் மற்றும் அவன் இளையவன் வீர பாண்டியன்.
# பாண்டியர் செப்பேடுகள்

## பாண்டியர்பற்றிய குறிப்புகள்

மேலுள்ள செப்பேடுகளில் தளவாய்புரம், சின்னமனூர், வேள்விக்குடி போன்ற செப்பேடுகளில் பாண்டிய வேந்தர்கள் செய்ததாகச் சில செயல்கள் குறிக்கப்படுகின்றன. அவை,  
1. உலகம் எல்லாம் பேரூழியில் அழிந்தது. பாண்டிய வேந்தன் ஒருவன் மட்டும் உயிரோடு இருந்தான். மீண்டும் பிரம்மா பூவுலகை படைக்கும் போது அதைச் சுமக்கும் ஆதிசேசனுக்கு சுமை அதிகமானதால், பாண்டியனை புவியின் பாரத்தை தாங்குமாறு வேண்டினான். அதற்குப் பாண்டியன் இசைந்து சந்திர வம்சத்தில் மீண்டும் புதனாக (கிரகம்) தோன்றினான். அவன் வழியில் புரூரவசு என்ற மன்னன் வந்தான் என்று கூறுகின்றன. அதன்படி பின்வரும் பாண்டியர் வம்சம் விளக்கப்ப்டுகின்றது.
1. ஊழியில் அழியாத பாண்டியன் மற்றும் விட்ணு
1. அவரின் நாபிக்கமலத்திலிருந்து பிரம்மா
1. பிரம்மா அத்திரி முனிவரைத் தோற்றுவிக்கிறார்
1. அத்திரி சந்திரனை தோற்றுவிக்கிறார்
1. சந்திரனுக்கு புதன் பிறக்கிறான்
1. புதனுக்கு புரூரவசு பிறக்கிறான்
1. இன்னும் பல ஆண்டுகள் கழித்து மேற்கூறப்பட்ட வழியிலிருந்து தெளிவில் சந்திரனை மிஞ்சியும், ஒளியில் சூரியனை விஞ்சியும், ஞானத்தால் தேவர்களின் குருவான பிரகசுபதியை விஞ்சியும் பாண்டியர் குலம் பூவுலகில் தோன்றுகிறது.  
1. பாற்கடலை பாண்டியர்கள் கடைந்தனர்
1. தேவாசுர யுத்தத்தில் தேவர்களின் சார்பில் போரிட்டு அசுரகணங்களை அழிக்கின்றனர்.
1. இந்திரன் தன் உலகத்துக்கு அழைக்க அங்கு சென்ற பாண்டியன் இந்திரன் ஆசனத்தில் அமர்ந்தான்.
1. இதனால் இந்திரன் வருணனை ஏவ வருணன் பாண்டிய நாட்டை ஊழியாக அழிக்க முயல கடலைத் தன் வேலெறிந்து அடக்குகிறான் ஒரு பாண்டியன்.
1. இந்திரனின் முடியை உடைத்தான் ஒரு பாண்டியன்.
1. இந்திரனின் முத்தாரத்தை அணிந்து கொண்டான் ஒரு பாண்டியன்.
1. மேருவின் மீது தன் சின்னமான இரு கயல்களை பொறிக்கிறான் ஒரு பாண்டியன்.
1. அகத்தியரை பாண்டியர்கள் குல குருவாகக் கொண்டனர்.
1. அரிச்சந்திரனின் நகரத்தைக் கவர்ந்து அவனின் கொற்றம், குடை முரசம் போன்றவற்றைக் கைப்பற்றுகின்றனர்.
1. இராவணனை தோற்கடித்து தேவர்களுடன் சமாதானம் செய்து வைக்கின்றனர்.
1. அர்ச்சுனனனை தோற்கடித்தனர்.
1. அர்ச்சுனனின் வசு சாப்த்தை தீர்த்தனர்.
1. மகாபாரதப் போரில் பாண்டவர்கள் சார்பில் போரிட்டு கௌரவர்களைத் தங்கள் யானைப் படைமூலம் வெல்கின்றனர்.
1. மகாபாரத்த்தை தமிழ் படுத்தினர்.
1. 1000 வேள்விகளைச் செய்து 1000 யானைகளை அந்தணர்களுக்கு தானமாகக் கொடுக்கின்றனர்.
1. இன்னும் பல அரசர்களை அடக்கியதாகவும், இந்திரன், அசுரர்கள் போன்றவர்களைப் பலமுறை தோற்கடித்தாகவும் பல வீரச் செயல்கள் கூறப்படுகின்றன.
# பாண்டியர் செப்பேடுகள்

## செப்பேடுகளின் விவரங்கள்

| செப்பேடுகளின் பெயர்கள் | தானம் கொடுத்த வேந்தனின் பெயர் | பாதுகாக்கப்ப்டும் இடம் | செப்பேடுகளை வெளியிட்ட அமைப்புகள் | செப்பேடுகளின் விவ்ரம் | செப்பேடுகள் கிடைத்த இடம் |  |
| --- | --- | --- | --- | --- | --- | --- |
| இளையன்புதூர் | மாறவர்மன் அரிகேசரி | ஆவணம் | 3 ஏடுகள், வட்டெழுத்து, முழுமையாக உள்ளது. | மதுரை |  |  |
| வேள்விக்குடி செப்பேடுகள் | நெடுஞ்சடையன் | பிரித்தானிய அருங்காட்சியகம் | செந்தமிழ் | 10 ஏடுகள், வட்டெழுத்து, முழுமையாக உள்ளது. | தெரியவில்லை |  |
| திருவரமங்கலம் | நெடுஞ்சடையன் | மதராசிய அருங்காட்சியகம் | இந்திய பழம்பொருளகம் | 7 ஏடுகள், வட்டெழுத்து, முழுமையாக உள்ளது. | தெரியவில்லை |  |
| சின்னமனூர் செப்பேடுகள் (சிறியவை) | தெரியவில்லை | மத்திய தொல்லியல் துறை, மைசூர் | தென்னிந்திய கல்வெட்டுகள் | 3 ஏடுகள் மட்டுமே உள்ளன, வட்டெழுத்து, சில எடுகள் கண்டறியப்படவில்லை. | சின்னமனூர், உத்தமபாளையம் வட்டம், தேனி மாவட்டம். |  |
| தளவாய்புரம் செப்பேடுகள் | பராந்தகன் வீர நாராயணன் | டி.என். சுப்பிரமணியன் | தமிழ் வரலாற்றுக்கழகம் | 7 ஏடுகள், வட்டெழுத்து, முழுமையாக உள்ளது. | தளவாய்புரம், கோவிலபட்டி வட்டம், தூத்துக்குடி மாவட்டம் |  |
| சின்னமனூர் செப்பேடுகள் (பெரியவை) | இராசசிம்மன் | மத்திய தொல்லியல் துறை, மைசூர் | தென்னிந்திய கல்வெட்டுகள் | 7 ஏடுகள் மட்டுமே உள்ளன, வட்டெழுத்து, முதலும் இறுதியுமான ஏடுகள் கிடக்கவில்லை. | சின்னமனூர், உத்தமபாளையம் வட்டம், தேனி மாவட்டம். |  |
| சிவகாசிச் செப்பேடுகள் | வீரபாண்டியன் | மதராசிய அருங்காட்சியகம் | தமிழ் வரலாற்று கழகம் | 5 ஏடுகள், வட்டெழுத்து, இரண்டாம் ஐந்தாம் ஏடுகள் உடைந்து உள்ளன. | சிவகாசி, விருதுநகர் மாவட்டம் | } |
# பாண்டியர் செப்பேடுகள்

## இதனையும் காண்க

- எசாலம் செப்பேடுகள்
- மானூர் (பாண்டியர்) கல்வெட்டு
# பாண்டியர் செப்பேடுகள்

## மூலம்

-  
-
# தாமிரபரணி (இலங்கை)

**தம்பபண்ணி** (*Thambapanni*) அல்லது **தாமிரபரணி** (*Tamraparni*) என்பது இலங்கைக்கு வழங்கப்பட்ட பெயர்களில் ஒன்றாகும். இப்பெயர் எக்காலந்தொட்டு வழங்கப்பட்டுவருகிறது என்பதை, இதுவரை சரியான சான்றுகளுடன் காலவரையறையை நிர்ணயிக்க முடியாதுள்ளது என்பது வரலாற்றாய்வாளர்களின் கருத்தாகும். இருப்பினும் வரலாற்றாய்வாளர்களின் ஆய்வின் ஊடாக பல்வேறு கருத்துக்கள் முன்வைக்கப்பட்டுள்ளன.
# தாமிரபரணி (இலங்கை)

## மகாவம்சமும் தம்பபண்ணியும்

தம்பபண்ணி எனும் பெயர் வழங்கப்பட்ட காலத்தை சரியாக நிர்ணயிக்க முடியாது என கூறும் வரலாற்றாய்வாளர்கள், இலங்கையின் காலத்தால் முந்திய, கி.பி. ஆறாம் நூற்றாண்டில் பாளி மொழியில் எழுதப்பட்ட மகாவம்சம் நூலிற்கிணங்க விஜயன் எனும் இளவரசன் அவனது நண்பர்கள் 700 பேருடன், வங்க நாட்டிலிருந்து அவனது தந்தையால் கப்பலில் ஏற்றி நாடுகடத்தப்படுகிறான். அவன் கடைசியாக வந்தடையும் இடம் (இலங்கையில்) தம்பபண்ணி என குறிப்பிடப் பட்டுள்ளது. அதனடிப்படையில் விஜயன் இலங்கைக்கு வந்தடைவதற்கு முன்பே தம்பபண்ணி எனும் இடம் இருந்துள்ளது என்றும், அது மகாவம்சத் தொகுப்பு இடம்பெறுவதற்கு முன்பே வழக்கில் வழங்கப்பட்டுள்ளது என்றும் கொள்ளமுடியும்.
# தாமிரபரணி (இலங்கை)

## மகாவம்சமும் தம்பபண்ணியும்

### சரணடைதலும் இராச்சியதை வழங்குதலும்

தம்பபண்ணிக்கு வந்தடைந்த விசயன் மற்றும் அவனது நண்பர்கள் ஒரு பெண்ணை (யாக்கினி) கண்டதாகவும், அவளை பின் தொடர்ந்து சென்றவிடத்தில் ஒரு கிராமமும் நாயும் இருந்ததாகவும், அங்கே ஒரு மரத்தடியில் துறவி வடிவில் குவேணி நூல் நூற்றுக்கொண்டிருந்தால் என்றும், அவள் தன் மாய சக்தியால் ஒவ்வொருவராக (விசயன தவர்ந்த) அனைவரையும் ஒரு பொய்கையில் சிறை வைத்தாகவும் மகாவம்சம் கூறுகிறது. பின்னர் நண்பர்களை தேடிச்சென்ற விசயனை "இளவரசன்" என அழைத்ததாகவும் குறிப்பிடப்பட்டுள்ளது. பின்னர் விசயன் தன் நண்பர்களை மீட்டதுடன், குவேணி விசயனிடம் சரணடைந்து, விசயன் தன்னை கொன்றுவிடுவான் என பயந்து, இந்த இராச்சியத்தை விசயனுக்கு அளிப்பதாகவும் வாக்குறுதி அளிக்கிறாள். தன்னை குவேணி ஏமாற்றிவிடக்கூடாது என்பதற்காக விசயன் அவளிடமிருந்து சத்தியம் செய்யும் படி கூறு உறுதிமொழி பெருகிறான். மகாவசம்த்தில் குறிப்பிடப்பட்டுள்ள இந்த நிகழ்வுகள் தம்பபண்ணிக்கு விசயன் வரும் முன்னரே அங்கு மக்கள் வாழ்ந்துள்ளனர் என்பதை எடுத்துக்காட்டுகின்றது. அதுவும் விசயனை "இளவரசன்" என குவேணி அழைத்ததாகக் குறிப்பிடுதல் மற்றும் இராச்சியத்தை விசயனுக்கு அளிக்க வாக்குறுதி வழங்குதல் என்பதன் ஊடாக, விசயனின் வருகைக்கு முன்னர் இலங்கையில் ஒரு இராச்சியம் அமைத்து ஆளும் நிலை இருந்திருக்கிறது, அது விசயனின் நண்பர்கள் 700 பேரையும் சிறை வைக்கும் அளவிற்கான வலிமையுடனும் இருந்திருக்கிறது என்பதும் மகாவம்சம் ஊடாக கிடைக்கப்பெறும் தகவல்களாகும்.
# தாமிரபரணி (இலங்கை)

## மகாவம்சமும் தம்பபண்ணியும்

### நெசவு கைத்தொழில்

விசயனின் நண்பர்கள் அவ்விடத்தில் தோன்றிய ஒரு பெண்ணை (யாக்கினி) பின் தொடர்ந்து சென்ற ஒவ்வொருவரும் குவேணியால் பொய்கை ஒன்றில் சிறைவைக்கப்படுகின்றனர். கடைசியாக அவர்களை தேடி விசயன் செல்லும் போது, ஒரு மரத்தடியில் துறவி வடிவில் குவேணி நூல் நூற்றுக்கொண்டிருந்தால் என்பதும் மகாவம்சம் கூறும் தகவலாகும். அது விசயன் இலங்கைக்கு வரும் முன்பே இலங்கையில் நெசவு கைத்தொழில் பற்றிய அறிவு இருந்துள்ளதைக் காட்டுகிறது.
# தாமிரபரணி (இலங்கை)

## மகாவம்சமும் தம்பபண்ணியும்

### தம்பபண்ணியில் சோறு

மேலும் குவேணி விசயனிடம் சரணடைந்ததன் பின்னர் அவள் விசயனுக்கும் அவன் நண்பர்கள் 700 பேருக்கும் சோறு சமைத்து கொடுத்தாள் என்பதன் ஊடாக விசயனி வருகைக்கு முன்னரே தம்பபண்ணியில் சோறு சமைத்து உண்ணும் பழக்கம் இருந்துள்ளமை மகாவம்சத்தில் கிடைக்கும் தகவலாகும்.
# தாமிரபரணி (இலங்கை)

## மகாவம்சமும் தம்பபண்ணியும்

### தம்பபண்ணியில் வணிகப் கப்பல்

விசயனுக்கும் அவன் நண்பர்களுக்கும் குவேணி உணவு பரிமாறியதுடன் வணிகக் கப்பல்களில் இருந்து கைப்பற்றப்பட்ட பொருட்களையும் கொடுத்தாள் என்பதன் ஊடாக தம்பபண்ணியில் வணிகக் கப்பல்களின் வருகையை பற்றிய தகவலையும் மகாவம்சம் தருகிறது.
# தாமிரபரணி (இலங்கை)

## மகாவம்சமும் தம்பபண்ணியும்

### ஆடை அணிகலன்கள்

உணவு உண்ட பின் இரவு குவேணி ஆடை அணிகலன்கள் அணிந்து ஒரு பதினாறு வயது இளம்பெண் போன்று விசயன் முன் காட்சியளித்தாள் என்பது, ஆடை அணிகலன்கள் அணியும் வளர்ச்சி நிலையில் தம்பபண்ணி இருந்துள்ளதை மகாவம்சம் எடுத்துக்காட்டுகிறது.
# ஹாய் மதன் பாகம் 7 (நூல்)

**ஹாய் மதன் - பாகம் 7** விகடன் பிரசுரம் வெளியீடாக வெளியான ஒரு நூலாகும். இது விகடன் குழும வார இதழான ஆனந்த விகடனில் வெளிவந்த கேள்வி பதில் பகுதியின் ஏழாம் பாகமாகும். விகடன் வாகசர்களின் பல்வேறு துறை சார்ந்த கேள்விகளுக்கு கார்டூனிஸ்ட் மற்றும் எழுத்தாளர் மதன் அளித்த சுவையான பதில்களின் தொகுப்பு இது.
# விக்கிப்பீடியா:முதற்பக்கக் கட்டுரைகள்/அக்டோபர் 28, 2012

**மாலைத்தீவுகள்** அல்லது மாலைத்தீவுகள் குடியரசு இந்தியப் பெருங்கடலில் உள்ள பல சிறிய தீவுகளாலான தீவு நாடாகும். இது இந்தியாவின் இலட்சத்தீவுகளுக்கு தெற்கேயும் இலங்கையிலிருந்து சுமார் 700 கிமீ தென்மேற்காகவும் அமைந்துள்ளது. 90,000 ச.கி.மீ பரப்பளவுள்ள இத்தீவின் மக்கள் தொகை 3 இலட்சத்து 13 ஆயிரத்து 920 ஆகும். மொத்தம் 26 பவளத்தீவுகளில் 1,192 தீவுகள் காணப்படுவதோடு இவற்றில் சுமார் 200 இல் மட்டும் மனித குடியேற்றங்கள் காணப்படுகிறன. தீவுகளால் அமைந்த மாலை போல் காணப்படுவதால் தமிழில் மாலைத்தீவுகள் என்றும் சமஸ்கிருத மொழியில் "மாலத்வீப"(தீவுகளின் மாலை)என்றும் குறிப்பிடப்படுகிறது. வேறு சிலரின் கருத்துப்படி இது "மகால்" என்ற அரபு மொழிச் சொல்லின் மரூஉ ஆகும். சோழர்கள் காலம் வரை அவர்களது ஆட்சியில் இருந்த இந்தத் தீவுகள் பின்னர் சிங்களர்கள் ஆட்சிக்குட்பட்டது. 1153இல் இசுலாம் மதம் இங்கு கொண்டுவரப்பட்டது. பின்னர் மாலைத்தீவுகள் 1558 இல் போர்த்துக்கேயரிடமும், 1654 டச்சுக் கிழக்கிந்தியக் கம்பனியிடமும் பின்பு 1887 முதல் பிரித்தானியரிடமும் அடிமைப்பட்டது. 1965ஆம் ஆண்டு மாலைத்தீவுகள் ஐக்கிய இராச்சியத்திடம் இருந்து விடுதலை பெற்றது. 1968 இல் சுல்தான் ஆட்சியில் இருந்து குடியரசாக மாறியது. **மேலும்...**
---  
**ஜார்ஜ் ஜோசப்** கேரளாவைச் சேர்ந்த இந்திய விடுதலைப் போராட்ட வீரர்; வழக்குரைஞர்; 1937-ஆம் ஆண்டு சென்னை சட்டசபைக்கு தேர்ந்தெடுக்கப்பட்டவர்; இதழாசிரியர்; காந்தி, ஜவஹர்லால் நேரு போன்ற தலைவர்களுடன் நேரடித் தொடர்பில் முன்னின்றவர். கேரளத்தில் வைக்கம் ஆலய நுழைவுப் போராட்டத்தில் தன்னை ஈடுபடுத்திக் கொண்ட கிறித்துவர். ஆங்கில அரசு குற்றப் பரம்பரைச் சட்டத்தை செயல்படுத்திய போது, அது தொடர்பாக பலரின் வழக்கைத் தானே முன்வந்து நடத்தி வெற்றி கண்டவர். கேரளாவில் பிறந்தாலும் தமிழகத்தை மையமாகக் கொண்டு தன்னை மிகச்சிறந்த தேசியவாதியாக அடையாளப்படுத்திக் கொண்டவர். 1918ஆம் ஆண்டில் சிதறிக்கிடந்த தொழிலார்களை ஒன்றுதிரட்டி அவர்களுக்காக தொழிற்சங்கம் ஏற்படுத்தினார். 1919ஆம் வருஷத்தில் இராமநாதபுரத்தில் நடந்த மாநாடுக்கு வரவேற்புக் கமிட்டித் தலைவராக இருந்து ஜார்ஜ் ஜோசப் செயல்பட்டார். தொழிலாளர்களின் மீது அதிக அக்கறை கொண்டதால் மதுரை தொழிலாளர் சங்கத்தின் மூலம் கூலி உயர்வு, வேலை நேரக் குறைப்பு ஆகிய போராட்டங்களில் ஈடுபட்டதுடன் பல வழக்கினையும் நடத்தியுள்ளார். **மேலும்...**
# சுட்டெழுத்து

**சுட்டெழுத்து** என்பது ஒரு குறிப்பிட்ட பொருளையோ மனிதரையோ சுட்டிக் காட்டும் பொருளில் வரும் எழுத்தாகும். உயிரெழுத்துகளில் 'அ', 'இ', உ' என்ற மூன்று எழுத்துகளும் சுட்டெழுத்துகள் ஆகும். **அ** என்ற எழுத்து கண் தோன்றாத சேய்மையையும், **இ** என்ற எழுத்து அண்மையையும் **உ** என்ற எழுத்து சேய்மைக்கும், அண்மைக்கும் இடைப்பட்டுக் கண்ணுக்குத் தெரியும் நிலத்தையும் சுட்டுவன. அகரம் பேசுவோனுக்கும் கேட்போனுக்கும் சேய்மையிலுள்ள பொருளையும்; இகரம் பேசுவோனுக்கு அண்மையிலுள்ள பொருளையும்; உகரம் கேட்போனுக்கு அண்மையிலுள்ள பொருளையும் சுட்டுவதே பொதுவான மரபாகும். சுட்டெழுத்துக்கள் அகச்சுட்டு (அவன், இவன், உவன்), புறச்சுட்டு(அம்மனிதன், இம்மனிதன், உம்மனிதன்) என இருவகைப்படும்.
- சுட்டெழுத்து, வினா எழுத்து என்னும் குறியீடுகள் பொருள் நோக்கு உடையவை.
# சுட்டெழுத்து

## "**உ**" என்ற சுட்டெழுத்து.

தற்காலத்தில் **'உ**' என்ற சுட்டெழுத்து தமிழ்நாட்டில் வழக்கில் இல்லை. ஆனால், பழங்காலத்தில் வழக்கில் இருந்தது . அதே வேளை இந்த "உ" சுட்டெழுத்து யாழ்ப்பாணத் தமிழ் பேச்சு வழக்கிலும் எழுத்து வழக்கிலும் தற்போதும் தொடர்ந்து இருப்பது ஒரு தனிச்சிறப்பாகும். 'உ' என்ற சுட்டு பல பொருளில் எடுத்தாளப்பட்டுள்ளது. சேய்மைக்கும் அண்மைக்கும் இடையில் உள்ளவற்றைக் குறிக்க 'உ' என்ற சுட்டெழுத்து பயன்பட்டது. நடுவிலுள்ள பொருள்களையும், உயரத்திலுள்ள பொருள்களையும், பின்பக்கம் உள்ள பொருள்களையும் சுட்ட 'உ' பயன்படும்  
சான்று:  
:உம்பர்- மேலே என்ற பொருள் தரும்.
:உப்பக்கம் - முதுகுப்பக்கம் என்ற பொருள் தரும்.
:உதுக்காண் - சற்று தூரத்தில் பார் என்ற பொருள் தரும்.
# சுட்டெழுத்து

## அகச்சுட்டு

ஒருசொல்லின் அகத்தே (உள்ளே) நின்று சுட்டுப்பொருளைத் தருவது **அகச் சுட்டு** எனப்படும்.  
சான்று:  
:**அ**வன், **அ**வள், **அ**வர், **அ**து, **அ**வை
:**இ**வன், **இ**வள்**, இ**வர்**, இ**து**, இ**வை
:**உ**து, **உ**வன்.
அகச்சுட்டுச் சொற்களிலிருந்து சுட்டெழுத்தை நீக்கினால் அச்சொல் பொருள் தராது.
# சுட்டெழுத்து

## புறச்சுட்டு

ஒரு சொல்லின் புறத்தே (வெளியே) நின்று சுட்டுப்பொருளைத் தருவது **புறச்சுட்டு** ஆகும்.  
சான்று:  
: அப்பையன்
: இவ்வீடு
: உப்பக்கம்.
புறச்சுட்டு சொற்கள் பிரித்தாலும் பொருள் தரும். (அ+ பையன், இ+ வீடு, உ+பக்கம்).
# சுட்டெழுத்து

## அண்மைச்சுட்டு

அண்மையில் (அருகில்) உள்ளவற்றைக் குறிக்க உதவும் சுட்டு "அண்மைச் சுட்டு" எனப்படும். **இ** என்ற சுட்டெழுத்து அண்மையைக் குறிக்க உதவுகிறது.  
சான்று:  
:இக்காட்சி
:இவன்,
:இவர்,
:இந்நறுமணம்.
# சுட்டெழுத்து

## சேய்மைச் சுட்டு

சேய்மையில் (தொலைவில்) உள்ளவற்றைச் சுட்டிக் காட்ட உதவும் சுட்டு, *சேய்மைச் சுட்டு* எனப்படும், **அ** என்ற சுட்டெழுத்து தொலைவைக் குறிக்க உதவுகிறது.  
சான்று :  
: அக்கடிதம்,
: அவன்,
: அவர்,
: அம்மலை.
# சுட்டெழுத்து

## சுட்டுத்திரிபு

தற்காலத்தில் அங்கு, இங்கு, அந்த, இந்த போன்ற சொற்கள் சுட்டுப்பொருளை உணர்த்தி பெருவழக்காக நிற்கின்றன. இது "சுட்டுத்திரிபு" எனப்படும்.  
சான்று:  
:அந்தப் பக்கம்
:இந்த வீடு  
தொல்காப்பியம்- எழுத்ததிகாரம்- நச்சினார்க்கினியம்
# வண்ணநிலவன்

**வண்ணநிலவன்** (*Vanna Nilavan*, பிறப்பு: திசம்பர் 15, 1949) ஒரு தமிழ் எழுத்தாளர் ஆவார். தூத்துக்குடி மாவட்டம், தாதன்குளம் இவரது சொந்த ஊர்.திருநெல்வேலியில் பிறந்த இவரின் இயற்பெயர் **உ. ராமச்சந்திரன்** ஆகும். இவர் பாளையங்கோட்டை, திருநெல்வேலி , ஸ்ரீ வைகுண்டம் ஆகிய ஊர்களில் படித்தார1973-ல் சென்னைக்கு வேலை தேடி வந்தார். கண்ணதாசன்,கணையாழி,புதுவைக்குரல் போன்ற பத்திரிகைகளிலும், 1976-ல் துக்ளக் பத்திரிகையிலும் பின்னர் ‘சுபமங்களா’ பத்திரிகையிலும் ஆசிரியர் குழுவில் சிறிது காலம் வேலை பார்த்தார். தமிழில் குறிப்பிடத்தகுந்த திரைப்படமான ருத்ரையாவின் ‘அவள் அப்படித்தான்’ திரைப்படத்தின் வசனகர்த்தாவாகவும் பணியாற்றியுள்ளார்.
# வண்ணநிலவன்

## குடும்பம்

இவரின் தந்தை உலகநாதபிள்ளை, தாய் இராமலட்சுமி அம்மாள். இவரின் பெற்றோர் இவருக்கு வைத்த இயற்பெயர் **ராமச்சந்திரன்** ஆகும். இவர்களது சொந்த ஊர் திருநெல்வேலி. இவரின் பள்ளிப் பருவத்துக்குப் பிறகு பணி காரணமாகத் தாதன்குளம், திருநெல்வேலி, ஸ்ரீவைகுண்டம், பாளையங்கோட்டை, பாண்டிச்சேரி, சென்னை உட்பட பல ஊர்களில் வண்ணநிலவன் வசித்துள்ளார். இவர் ஏப்ரல் 07, 1977 அன்று சுப்புலட்சுமி என்பவரைத் திருமணம் செய்து கொண்டார். இவர்களுக்கு ஆனந்த் சங்கர் என்ற மகனும் சசி, உமா என்ற இரு மகள்களும் உள்ளனர். தற்போது சென்னை, கோடம்பாக்கத்தில் வசித்து வருகிறார்.
# வண்ணநிலவன்

## படைப்புகள்

இவர் எழுதிய புதினங்கள், சிறுகதைகள், கவிதைகள் போன்றவை நூல்களாக வெளி வந்திருக்கின்றன.
# வண்ணநிலவன்

## படைப்புகள்

### நாவல்கள்

1. நேசம் மறப்பதில்லை நெஞ்சம்.
1. கடல்புரத்தில்
1. கம்பா நதி ,
1. ரெயினீஸ் ஐயர் தெரு
1. உள்ளும் புறமும்
1. காலம்
1. எம். எல்
# வண்ணநிலவன்

## படைப்புகள்

### சிறுகதைத் தொகுதிகள்

1. எஸ்தர்
1. பாம்பும் பிடாரனும்
1. தர்மம்
1. உள்ளும் புறமும்
1. தாமிரவருணிக் கதைகள்
1. வண்ணநிலவன் கதைகள்
1. கரையும் உருவங்கள்
# வண்ணநிலவன்

## படைப்புகள்

### கவிதைத் தொகுதிகள்

1. மெய்ப்பொருள்
1. காலம்
# வண்ணநிலவன்

## படைப்புகள்

### பிற படைப்புகள்

- அவள் அப்படித்தான் எனும் திரைப்படத்திற்கான வசனம் எழுதியவர்களுள் ஒருவராகப் பணியாற்றியுள்ளார்.
- இவரது “கடல்புரத்தில்” கதை சென்னைத் தொலைக்காட்சியில் தொடராக வெளியானது.
# வண்ணநிலவன்

## விருதுகள்

1. இலக்கியச் சிந்தனை
1. தமிழ் வளர்ச்சி கழக பரிசு
1. ராமகிருஷ்ண ஜெய்தயாள் விருது
1. சாரல் விருது,
1. எஸ். ஆர். வி. பள்ளி விருது,
1. வாலி விருது,
1. ஜெயகாந்தன் விருது,
1. பெரியசாமி தூரன் விருது,
1. கோவை கொடீசியா வாழ்நாள் சாதனையாளர் விருது,
1. கண்ணதாசன் கழக விருது,
1. விளக்கு விருது.
# வட்டுக்கோட்டை தேர்தல் தொகுதி

**வட்டுக்கோட்டை தேர்தல் தொகுதி** (*Point Pedro Electorate*) என்பது ஆகத்து 1947 முதல் பெப்ரவரி 1989 வரை இலங்கையில் நடைமுறையில் இருந்த ஒரு அங்கத்தவர் தேர்தல் தொகுதியாகும். இத்தேர்தல் தொகுதி இலங்கையின் வட மாகாணத்தில், யாழ்ப்பாண மாவட்டத்தில் வட்டுக்கோட்டை நகரையும் அதைச் சுற்றியுள்ள ஊர்களையும் உள்ளடக்கியதாகும்.  
1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1989 தேர்தலில் வட்டுக்கோட்டைத் தேர்தல் தொகுதி யாழ்ப்பாணத் தேர்தல் மாவட்டத்தில் உள்ளடக்கப்பட்டது.
# வட்டுக்கோட்டை தேர்தல் தொகுதி

## 1947 தேர்தல்கள்

1வது நாடாளுமன்றத் தேர்தல் 1947 ஆகத்து 23 முதல் செப்டம்பர் 20 வரை நடைபெற்றது. முடிவுகள் வருமாறு:  
| &nbsp; | align=கே. கனகரத்தினம் | align=அகில இலங்கைத் தமிழ்க் காங்கிரஸ் | align=யானை | 11,721 | 61.24% |
| --- | --- | --- | --- | --- | --- |
| align=வி. வீரசிங்கம் | align=குடை | 2,234 | 11.67% |  |  |
| align=ஹண்டி பேரின்பநாயகம் | align=பேருந்து | 1,716 | 8.97% |  |  |
| align=வி. பரமநாயகம் | align=கை | 1,540 | 8.05% |  |  |
| align=கே. சண்முகம் | align=தராசு | 1,100 | 5.75% |  |  |
| align=ஆர். இரகுபதி | align=விளக்கு | 827 | 4.32% |  |  |
| **தகுதியான வாக்குகள்** | **19,138** | **100.00%** |  |  |  |
| நிராகரிக்கப்பட்டவை | 274 |  |  |  |  |
| மொத்த வாக்குகள் | 19,412 |  |  |  |  |
| பதிவு செய்யப்பட்ட வாக்காளர்கள் | 37,334 |  |  |  |  |
| வாக்குவீதம் | 52.00% | } |  |  |  |
# வட்டுக்கோட்டை தேர்தல் தொகுதி

## 1952 தேர்தல்கள்

24 மே 1952 முதல் 30 மே 1952 வரை நடைபெற்ற 2வது நாடாளுமன்றத் தேர்தல் முடிவுகள்:  
| align=வி. வீரசிங்கம் | align=சுயேட்சை | align=ஈருருளி | 5,687 | 24.47% |  |
| --- | --- | --- | --- | --- | --- |
| &nbsp; | align=கே. கனகரத்தினம் | align=அகில இலங்கைத் தமிழ்க் காங்கிரஸ் | align=கை | 5,261 | 22.64% |
| &nbsp; | align=அப்பாப்பிள்ளை அமிர்தலிங்கம் | align=இலங்கைத் தமிழரசுக் கட்சி | align=தராசு | 4,500 | 19.36% |
| align=தில்லைநாதன் ருத்ரா | align=குடை | 3,033 | 13.05% |  |  |
| align=சி. இரகுநாதன் | align=யானை | 2,467 | 10.61% |  |  |
| align=அ. வைத்திலிங்கம் | align=சாவி | 2,294 | 9.87% |  |  |
| **தகுதியான வாக்குகள்** | **23,242** | **100.00%** |  |  |  |
| நிராகரிக்கப்பட்டவை | 495 |  |  |  |  |
| மொத்த வாக்குகள் | 23,737 |  |  |  |  |
| பதிவு செய்யப்பட்ட வாக்காளர்கள் | 34,135 |  |  |  |  |
| வாக்குவீதம் | 69.54% | } |  |  |  |
# வட்டுக்கோட்டை தேர்தல் தொகுதி

## 1956 தேர்தல்கள்

5 ஏப்ரல் 1956 முதல் 10 ஏப்ரல் 1956 வரை நடந்த 3வது நாடாளுமன்றத் தேர்தல் முடிவுகள்:  
| &nbsp; | align=அப்பாப்பிள்ளை அமிர்தலிங்கம் | % |  |  |  |
| --- | --- | --- | --- | --- | --- |
| &nbsp; | align=அப்பாப்பிள்ளை அமிர்தலிங்கம் | % |  |  |  |
| &nbsp; | align=அப்பாப்பிள்ளை அமிர்தலிங்கம் | % |  |  |  |
| &nbsp; | align=அப்பாப்பிள்ளை அமிர்தலிங்கம் | % |  |  |  |
| &nbsp; | align=ஆ. தியாகராஜா | align=அகில இலங்கைத் தமிழ்க் காங்கிரஸ் | align=ஈருருளி | 14,359 | 51.29% |
| &nbsp; | align=அப்பாப்பிள்ளை அமிர்தலிங்கம் | % |  |  |  |
| &nbsp; | align=தா. திருநாவுக்கரசு | align=தமிழர் விடுதலைக் கூட்டணி | align=சூரியன் | 23,384 | 70.18% |
| align=ஆ. தியாகராஜா | align=சுயேட்சை | align=குடை | 5,176 | 15.53% |  |
| align=வி. ராட்டை | align=கண் | 3,187 | 9.56% |  |  |
| align=வி. இராஜசுந்தரம் | align=தராசு | 837 | 2.51% |  |  |
| align=என். இரத்தினசிங்கம் | align=யானை | 480 | 1.44% |  |  |
| align=வி. தருமலிங்கம் | align=சுயேட்சை | align=பூ | 150 | 0.45% |  |
| align=எம். அம்பலவாணர் | align=கப்பல் | 107 | 0.32% |  |  |
| **தகுதியான வாக்குகள்** | **33,321** | **100.00%** |  |  |  |
| நிராகரிக்கப்பட்டவை | 135 |  |  |  |  |
| மொத்த வாக்குகள் | 33,456 |  |  |  |  |
| பதிவு செய்யப்பட்ட வாக்காளர்கள் | 40,684 |  |  |  |  |
| வாக்குவீதம் | 82.23% | } |  |  |  |  
தா. திருநாவுக்கரசு 1982 ஆகத்து 1 இல் இறக்கவே, அவருக்குப் பதிலாக நீலன் திருச்செல்வம் 1983 மார்ச்சு 8 இல் தமிழர் விடுதலைக் கூட்டணி சார்பில் நியமிக்கப்பட்டார்.  
இலங்கைத் தமிழ்ப் போராளிகளின் அழுத்தத்தாலும், தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் நீலன் திருச்செல்வம் பருத்தித்துறை தொகுதிக்கான நாடாளுமன்ற இருக்கைகயை இழந்தார்.
# தினமலர் வாரமலர்

**தினமலர் வாரமலர் இதழ்** தினமலர் நாளிதழின் ஞாயிற்றுக் கிழமையில் இலவச இணைப்பாக வழங்கப்படும் ஒரு இதழாகும்.
# தினமலர் வாரமலர்

## வாரமலர் பகுதிகள்

- பக்தி கட்டுரை - ஆன்மீக சம்மந்தமான கட்டுரைகள் இடம்பெறுகின்றன.
- தமாசு - வாசகர்களின் நகைச்சுவை துணுக்குகள் பிரசுரமாகும் பகுதி.
- இது உங்கள் இடம் - வாசகர்களின் அனுபவங்களும், அறிவுரைகளும் பிரசுரமாகும் பகுதி.
- அர்ச்சனை - வாசகர்கள் எழுதிய கடிதங்கள்
- பா.கே.ப - அந்துமணி பார்த்தது, கேட்டது, படித்தது என்ற பகுதியில் *அந்துமணி* பார்த்த, படித்த, கேட்ட தகவல்கள்
- அந்துமணி பதில்கள் - வாசகர்களின் கேள்விகளுக்கு அந்துமணி என்ற புனைப்பெயரில் பதில்கள் அளிக்கப்படுகின்றன.
- சினிமா செய்திகள் - துணுக்கு மூட்டை, இதப்படிங்க முதல்ல, அவ்வளோதான் போன்றவை திரைப்படம் சம்மந்தப்பட்ட செய்திகளை வெளியிடுகின்ற பகுதியாகும்.
- அன்புடன் அந்தரங்கம் - வாசகர்களின் கடிதங்களுக்கு ஆலோசனை கூறும் பகுதி.
- திண்ணை - பிரபலங்கள், தலைவர்கள் வாழ்க்கையில் நடந்த சம்பவங்களையும், சுவையான குறிப்புகளையும் நூல்களிலிருந்து தேர்ந்தெடுத்து தருகின்ற பகுதி. *நடுத்தெரு நாராயணன்* என்ற புனைப்பெயரில் இந்த பக்கம் தொகுக்கப்படுகிறது.
- பிற பகுதிகள் - குறுக்கெழுத்துப் போட்டி, கவிதை சோலை, சிறுகதை, ஓரெழுத்தில் ஒளிந்திருப்பது என்ன, பரிசு கதை
# தினமலர் வாரமலர்

## டி.வி.ஆர் நினைவு சிறுகதை போட்டி

தினமலர் நிறுவுனர் டி.வி.ராமசுப்பையர் நினைவாக தினமலர் வாரமலர் வார இதழில் வருடம் தோறும் நடத்தப்படும் சிறுகதை போட்டியாகும். இந்தப் போட்டியில் வாசகர்களின் சிறுகதைகள் தேர்ந்தெடுக்கப்பட்டு பரிசுகள் அளிக்கப்படுகின்றன.
# நகர மண்டபம், கொழும்பு

**நகர மண்டபம், கொழும்பு** (*Town Hall, Colombo*) என்றழைக்கப்படுவது கொழும்பு மாநகர சபையின் தலைமையகமும் கொழும்பு மேயரின் அலுவலகமும் தெரிவு செய்யப்பட்ட நகரசபையின் சந்திப்பு இடமுமாகும். இது விகாரமகாதேவி பூங்காவின் முன்னால் அமைந்துள்ளது.  
அடிக்கல் 1924, மே, 24 அன்று அக்காலத்தில் கொழும்பின் மேயராக இருந்த டி. ரீட் என்பவரால் பதிக்கப்பட்டது, கட்டுமானம் 1927 இல் நிறைவு பெற்றது. இது எஸ்.ஜே. எட்வாட்சு என்பவரால் வடிவமைக்கப்பட்டது. இது ஆரம்பத்தில் மேயரின் அலுவலகம், சபையினர் கூடம், பெரிய விருந்தினர் மண்டபம் தேவைப்படும் நிகழ்வுகளிற்கான இடமாக அமைக்கப்பட்டது. தற்போது நகரசபை நிர்வாக ஊழியர்களின் வதிவிடமாகவுள்ளது. அதன் தோட்டம் பல்வேறு பேரணிகள் மற்றும் இசை நிகழ்ச்சிகள் ஆண்டு முழுதும் நிகழும் இடமாகவுள்ளது.
# பிசித் தீவின் மொழிகள்

**பிசித் தீவின் மொழிகள்** ஆங்கிலம், பிசித் தீவின் பூர்வ குடியினர் மொழிகள் மற்றும் இந்தியக் குடியேறிகளின் மொழிகள் என மூன்று விதமாக உள்ளது. தென்கிழக்கு ஆசியாவில் உள்ள பிசித் தீவில் இந்த மூன்றுவித மொழிகளும் பேசப்படுகின்றன. பிசித் தீவின் 1997 ஆம் ஆண்டு அரசியலமைப்புச் சட்டத்தின்படி, பிசித் தீவுகள் ஆங்கிலம், விசிய மொழி (பூர்வகுடியினர் மொழி), இந்துசுத்தானி(இந்தி-உருது) ஆகிய மூன்று ஆட்சி மொழிகளைக் கொண்டுள்ளன.  
பிசிய மொழியைத் தீவின் மக்கள் எண்ணிக்கையில் பாதியளவிலுள்ள பூர்வகுடியினர் தாய்மொழியாகவும், பிறர் இரண்டாம் மொழியாகவும் பேசுகின்றனர். இத்தீவில் 37 விழுக்காடுகள் இந்தியக் குடியினர் ஆவர். இவர்கள் வடநாட்டு மொழிகளான இந்தி, குசராத்தி, பஞ்சாபி ஆகிய மொழிகளையும், தென்னாட்டு மொழிகளான தமிழ், தெலுங்கு, மலையாளம் ஆகிய மொழிகளையும் பேசினாலும், பெரும்பான்மையினரான இந்தி பேசுவோரின் எண்ணிக்கையால் இந்தியே ஆட்சி மொழியானது. குடியேற்றவாத காலத்தில் இருந்து ஆங்கிலம் இத்தீவின் ஆட்சிமொழியாக உள்ளது. 1997 ஆம் ஆண்டுவரை தனி ஆட்சிமொழியாயிருந்தது. அரசு, கல்வி, வியாபாரம் ஆகியவை ஆங்கிலத்திலேயே நடைபெற்றன. குறிப்பிடத்தக்க அளவில் விசிய மொழியிலும் வியாபாரம் நடைபெறுகிறது. பிசித் தீவில் சிறுபான்மையினரால் சில பிசிய மொழிகளும் பேசப்படுகின்றன.
# பிசித் தீவின் மொழிகள்

## வரலாறு

19ஆம் நூற்றாண்டு வரையிலும், பிசித் தீவுகளில் பூர்வகுடியினர் மட்டுமே வசித்தனர். இவர்கள் பிசித் தீவின் மொழிகளை மட்டுமே பேசிவாழ்ந்தனர், பிரித்தானிய ஆதிக்கத்தின்கீழ் இத்தீவு வந்தபோது, இந்தியாவில் இருந்து வேலையாட்கள் கொண்டு வரப்பட்டனர். இவர்களில் இந்துசுத்தானி (இந்தி-உருது) மொழி பேசியவர்களே அதிகம். இன்றைய சூழலில், ஆங்கிலம், பிசி இந்தி, விசிய மொழி ஆகியவை சொல்லளவிலும், இலக்கண அளவிலும், ஒன்றுடன் ஒன்று கலந்திருக்கின்றன. இதேபோன்றே பிற சிறுபான்மையினர் மொழிகளிலும் பிற மொழிகள் கலந்திருக்கின்றன. குறிப்பிடத்தக்க அளவில் சீன மொழி பேசுவோரும் உள்ளனர்.
# பிசித் தீவின் மொழிகள்

## மொழிகள்

### ஆங்கிலம்

பிரித்தானியாவின் ஆட்சிக்குட்பட்டதில் இருந்து பிசித் தீவுகளில் ஆங்கிலம் பேசப்பட்டு வருகிறது. பிரித்தானிய ஆட்சிக் காலத்தில், பெரும்பாலான பிசியர்கள் எளிய ஆங்கிலம் பேசக் கற்றிருந்தனர். இன்றும் இங்கு பேசப்படும் ஆங்கிலம் இத்தீவிற்கென்று தனித்துவமானது. மொழியியலாளர்கள் இதை ஆங்கிலத்தின் தனிவட்டார வழக்கு என்று கூறுகின்றனர். இருப்பினும், அரசு பொது ஆங்கிலத்தினைப் பயன்படுத்துகிறது. பிசியம் மற்றும் இந்தி மொழிகளில் இருந்து பல சொற்களைப் பெற்றுக் கொண்டுள்ள கொச்சை ஆங்கிலத்தை,
வழிபடும் இடங்களிலும் பொது இடங்களிலும் பயன்படுத்துகின்றனர்.
# பிசித் தீவின் மொழிகள்

## மொழிகள்

### பிசியம்

பிசித் தீவின் கிழக்குப் பகுதியினர் மொழியே ஆட்சி மொழியாகத் தேர்ந்தெடுக்கப்பட்டுள்ளது. இதுவே பவுன் அல்லது பிசியம் அல்லது விசிய மொழி எனப்படுகிறது. இம்மொழியினை 300,000 மக்கள் தாய்மொழியாகவும் மேலும் 300,000 மக்கள் இரண்டாம் மொழியாகவும் பேசுகின்றனர். பிரித்தானியரால் இம்மொழி ஆட்சிமொழியாக்கப் பட்டதன் காரணம், இது ஆதிக்க மொழியாக மட்டுமின்றி, அரச வம்சத்தினர் மொழியாகவும் விளங்கியதுமாகும். இம்மொழி, பிற மொழிச் சொற்களை ஏற்றுக் கொண்டு பொது மொழியாக ஆனது.
# பிசித் தீவின் மொழிகள்

## மொழிகள்

### பிசி இந்தி

இது பிசி உருது, பிசி இந்துசுத்தானி என்றும் அழைக்கப்படுகிறது. இங்கு குடியேறிய இந்தியரில் பெரும்பான்மையினர் இந்துசுத்தானி பேசுகின்றனர். இங்கு பேசப்படும் இந்துசுத்தானி (இந்தி-உருது மொழி) இந்தியாவின் அவாதி மற்றும் போச்சுப்புரி மாவட்டப் பகுதிகளில்
பேசப்படும் வட்டார மொழி. தற்போது பல ஆங்கில, பிசிய மொழிச் சொற்களை ஏற்றுக் கொண்டுள்ளது. பிசி இந்திக்கும் இந்திய இந்திக்கும் உள்ள தொடர்பு, ஆப்பிரிக்கான்சுக்கும் இடச்சு மொழிக்கும் உள்ள தொடர்பை ஒத்திருக்கிறது. தொடக்கத்தில், கிழக்கு இந்தியப் பகுதிகளில் இருந்து மக்கள் அழைத்து வரப்பட்டாலும், பின்னாளில், ஏறத்தாழ 15000 மக்கள் தமிழ்நாடு, ஆந்திரப் பிரதேச மாநிலங்களில் இருந்தும் அழைத்து வரப்பட்டனர். இருப்பினும் பின்னர் வந்த தமிழர்களும், தெலுங்கர்களும், மலையாளிகளும் ஏற்கனவே நிலை பெற்றிருந்த இந்தி மொழியைக் கற்கவேண்டிய நிலைக்குத் தள்ளப்பட்டனர்.
# பிசித் தீவின் மொழிகள்

## மொழிகள்

### பிற மொழிகள்

பிசித் தீவில் பன்மொழிகளைப் பேசும் மக்கள் வசிக்கிறார்கள். இத்தீவுடன் இணைக்கப்பட்ட ரொடுமா என்னும் தீவில் வாழும் ரொடுமிய மக்கள் 12000 பேர் ரொடும மொழி எனப்படும் மொழியைப் பேசுகின்றனர்.  
தமிழ், தெலுங்கு, பஞ்சாபி, குசராத்தி, மலையாளம் ஆகிய மொழிகளைப் பேசும் மக்கள் இங்கு வாழ்கின்றனர். குடும்பத்தினரிடம் தாய்மொழியில் பேசினாலும், பிறருடன் பிசி இந்தி மொழியில் பேசுகின்றனர்.  
சீனக் கண்டோனிசு மொழியைப் பேசும் சீனர்களும் இங்கு குடியேறுவதால் இம்மொழியும் பரவலடைந்து வருகிறது. வேறு சில தீவு மொழிகள் பேசப்படுகின்றன. பனாபிய மொழியைப் பேசுவோர் 3000 பேர் இருக்கின்றனர். சிறுபான்மையினர் துவாலிய மொழியையும், தோங்க மொழியையும் பேசுகின்றனர்.
# பிசித் தீவின் மொழிகள்

## மேலும் பார்க்கவும்

- பிஜித் தமிழர்
# அமெரிக்க தேசிய மருத்துவ நூலகம்

நுழைவாயில்]]  
**அமெரிக்க தேசிய மருத்துவ நூலகம்** *(United States National Library of Medicine)* அமெரிக்க அரசாங்கத்தால் நடத்தப்படுகின்ற ஒரு நூலகமாகும். . இந்நூலகம், உலகத்தில் உள்ள மருத்துவ நூலகங்களிலேயே மிகவும் பெரியதாகும். மேரிலாந்தின் பெதசுதாவில் அமைந்துள்ள தேசிய மருத்துவ நூலகம் என்பது தேசிய சுகாதார நிறுவனத்திற்குள் இருக்கும் ஒரு நிறுவனமாகும். நூலகத்திலுள்ள தொகுப்புகளில் ஏழு மில்லியனுக்கும் அதிகமான புத்தகங்கள், பத்திரிகைகள், தொழில்நுட்ப அறிக்கைகள், கையெழுத்துப் பிரதிகள், நுண்படச்சுருள்கள், புகைப்படங்கள் மற்றும் மருத்துவம் மற்றும் தொடர்புடைய அறிவியல் பற்றிய படங்கள், உலகின் பழமையான மற்றும் அரிதான படைப்புகள் போன்றவைகள் அடங்கும்.  
1984 - ஆம் ஆண்டிலிருந்து தற்சமயம்வரை இந்நூலகத்தின் நிருவாகியாக இருப்பவர் பேட்ரீசியா பிளாட்லெ பிரென்னான் என்பவராவார்.
# அமெரிக்க தேசிய மருத்துவ நூலகம்

## வெளியீடுகள் மற்றும் தகவல் வளங்கள்

1879 ஆம் ஆண்டு முதல், தேசிய மருத்துவ நூலகம் னாதந்தோறும் மருத்துவ அட்டவனையை வெளியிட்டு வருகிறது. இது கட்டுரைகளுக்கான ஒரு மாதாந்திர வழிகாட்டியாகும். தேர்ந்தெடுக்கப்பட்ட ஐந்தாயிரம் பத்திரிகைகளில், வெளிவந்த கட்டுரைகளுக்கான அட்டவணையாக அது இருந்தது. மருத்துவ அட்டவனையின் கடைசி வெளியீடு 2004 ஆம் ஆண்டு டிசம்பர் மாதம் அச்சிடப்பட்டது, ஆனால் இந்த தகவல்கள் இலவசமாக அணுகக்கூடிய பப்மெட் என்ற தேடுபொறியில் வழங்கப்படுகின்றன, பதினைந்து மில்லியனுக்கும் அதிகமான மெட்லைன் பத்திரிகை கட்டுரை குறிப்புகள் மற்றும் சுருக்கங்கள் 1960 ஆம் ஆண்டிலிருந்தும் 1950 ஆம் ஆண்டுகளில் இருந்து 1.5 மில்லியன் குறிப்புகள் இவற்றில் அடங்கும் .
தேசிய மருத்துவ நூலகம் உயிரிநுட்பத் தகவலுக்கான தேசிய மையத்தை நடத்துகிறது, இதில் உயிரியல் தரவுத்தளங்கள் (இவற்றில் பப்மெட்டும் அடங்கும்) உள்ளன. அவை என்ட்ரெசு தேடுபொறி மற்றும் உயிரி மருத்துவ தகவல் தொடர்புக்கான லிசுட்டர் இல் தேசிய மையம் ஆகியனவற்றின் மூலம் இணையத்தில் இலவசமாக அணுகி அறிந்து கொள்ளலாம். அமெரிக்க ஐக்கிய நாடுகள் தேசிய வெளியீட்டு மையம் மருத்துவக் கலைச் சொற்களுக்கான குறியீடுகளையும் தரவுகளையும் உள்ளடக்கிய கலைகளஞ்சியத்தை அமெரிக்க தேசிய வெளியீட்டு அமைப்பு வெளியிடுகிறது. மனித தலையீடு மற்றும் அவதானிப்பு ஆய்வுகளுக்காக தேசிய மருத்துவ நூலகம் மருத்துவ சோதனைகளை நிர்வகிக்கும் ஒரு பதிவேட்டை பராமரிக்கிறது.
# அமெரிக்க தேசிய மருத்துவ நூலகம்

## நச்சு மற்றும் சுற்றுச்சுழல்

நச்சுயியல் மற்றும் சுற்றுச்சூழல் சுகாதார திட்டம் 1967 ஆம் ஆண்டு தேசிய மருத்துவ நூலகத்தில் நிறுவப்பட்டது, மேலும் மருத்துவ இலக்கியங்களிலிருந்தும், அரசு மற்றும் அரசு சாரா நிறுவனங்களின் கோப்புகளிலிருந்தும் தொகுக்கப்பட்ட கணினி தரவுத்தளங்களை இத்திட்டம் உருவாக்கியுள்ளது. நச்சுயியல் தரவு வலைதளம் , புவியியல் தகவல் திட்டம், அவசரகால பதிலளிப்பாளர்களுக்கான கம்பியிலா தகவல் தொடர்பு அமைப்பு, நச்சு இரகசியங்கள் மற்றும் வீட்டு தயாரிப்புகள் தரவுத்தளம் போன்ற இரசாயன அவசரகால பதில் மற்றும் பொதுக் கல்விக்கான பல தகவல் அமைப்புகளை இந்த திட்டம் செயல்படுத்தியுள்ளது. இந்த ஆதாரங்களை இணையத்தில் கட்டணம் இல்லாமல் அணுகலாம்.
# அமெரிக்க தேசிய மருத்துவ நூலகம்

## கதிர்வீச்சு வெளிப்பாடு

கதிர்வீச்சு அவசரநிலை மேலாண்மை அமைப்பையும் அமெரிக்க தேசிய மருத்துவ நூலகம் வழங்குகிறது:  
கதிரியக்க மற்றும் அணுசக்தி அவசர காலங்களில் மருத்துவ நோயறிதல் மற்றும் கதிர்வீச்சு காயங்களுக்கு சிகிச்சை மற்றும் முதன்மையாக மருத்துவர்கள் வழிகாட்டுதல்,  
முறையான கதிர்வீச்சு மருந்து தொடர்பான நிபுணத்துவம் இல்லாதவர்களுக்கு சிக்கல்களைப் புரிந்துகொள்ளப் போதுமான பின்னணி மற்றும் சூழலுடன் கூடிய சரியான நேரத்தில் உரிய ஆதாரங்களையும் அதை அடிப்படையாகக் கொண்ட பயன்படுத்தக்கூடிய பயனுள்ள தகவல்களை கொடுத்தல்,  
இணையத்தை அணுக முடியாத அவசரகாலத்திலும் கிடைக்கும் வகையில் முன்கூட்டியே பதிவிறக்கம் செய்யக்கூடிய வலை அடிப்படையிலான தகவல்கள் வழங்கல் போன்றவை இத்திட்டத்தின் சிறப்புகளாகும்.  
அமெரிக்காவின் சுகாதார மற்றும் மனித சேவைகள் அமைப்பு, தயார்நிலை மற்றும் செயலாற்றும் அலுவலகம், திட்டமிடல் மற்றும் அவசர நடவடிக்கைகளின் அலுவலகம், தேசிய மருத்துவ நூலகத்தின் ஒத்துழைப்புடன், சிறப்புத் தகவல் சேவைகளின் பிரிவு, தேசிய புற்றுநோய் நிறுவனம், நோய் கட்டுப்பாடு மற்றும் தடுப்பு மையங்கள் மற்றும் பல அமெரிக்க மற்றும் சர்வதேச ஆலோசகர்களின் பொருள் வல்லுநர்கள் இணைந்து கதிர்வீச்சு அவசரநிலை மேலாண்மை அமைப்பை தயாரித்து அளிக்கின்றனர்.
# குமுதம் குழுமம்

**குமுதம் குழுமம்** வார இதழ்கள், பதிப்பகம், இணையம், மின் இதழ்கள் என்று பல்வேறு தளங்களில் இயங்கும் நிறுவனமாகும். குமுதம் பப்ளிகேஷன்ஸ் (பி) லிமிடெட் நிறுவனம் எஸ். ஏ. பி அவர்களால் தொடங்கப்பட்டது.
# குமுதம் குழுமம்

## குமுதம் குழும இதழ்கள்

- குமுதம்
- குமுதம் ரிப்போட்டர்
- குமுதம் ஜோதிடம்
- குமுதம் பக்தி ஸ்பெஷல்
- குமுதம் சிநேகிதி
- குமுதம் ஹெல்த் ஸ்பெஷல்
- குமுதம் தீராநதி
- மாலைமதி
- கல்கண்டு
# குமுதம் குழுமம்

## இணையத்தில்

### டாட்காம்

குமுதம் டாட் காமில் கார்ட்டூன்கள், புகைப்படங்களின் கேலரி, விளையாட்டு, செய்திகள், ஜோதிடம் போன்றவை இடம்பெறுகின்றன.
# குமுதம் குழுமம்

## இணையத்தில்

### குமுதம் வெப் டிவி

செய்திகள், அரசியல், குமுதம் பைனான்ஸ், திரைப்படம், பக்தி&இசை, ஆரோக்கியம் & மகளிர்பக்கம், பொழுதுபோக்கு, திரைப்பட முன்னோட்டம் போன்றவை குமுதம் வெப் டிவியில் இடம்பெறுகின்றன.
# குமுதம் ரிப்போர்ட்டர் (இதழ்)

**குமுதம் ரிப்போட்டர்**, குமுதம் பப்ளிக்கேஷன் நிறுவனத்தினரால் வெளியிடப்படும் புலனாய்வு இதழாகும்.  
அரசியல், திரைப்படம், சமூகத்தில் நடக்கும் சம்பவங்கள், உலக செய்திகள் இவ்விதழில் முக்கிய இடம் பெறுகின்றன.
# குமுதம் ரிப்போர்ட்டர் (இதழ்)

## முக்கிய நபர்கள்

- நிறுவிய ஆசிரியர் - எஸ்.ஏ.பி
- நிறுவிய பதிப்பாளர் - பி.வி.பார்த்தசாரதி
- அச்சிட்டு வெளியிடுபவர் - பா.வரதராசன்
- குழும ஆசிரியர் - க.கோசல்ராம்
- உதவி ஆசிரியர்- எஸ்.சுப்பிரமணியம்
- செய்தி ஆசிரியர் - ஜான் வில்கின்ஸ்
- பொறுப்பாசிரியர் - சேஷையா ரவி
- உதவி பொறுப்பாசிரியர் - பி. எம். கதிர்
# குமுதம் ரிப்போர்ட்டர் (இதழ்)

## இதழில்

ஆன்லைன் ஆப்பு, அரசியல் கட்சிகள், நபர்கள், அமைச்சர்கள் பற்றிய செய்திகள், முக்கிய சம்பங்களைப் பற்றி பிரத்தியேக கட்டுரை போன்றவை இடம் பெறுகின்றன.
# முத்து (திரைப்படம்)

***முத்து*** (*Muthu*) 1995-ம் ஆண்டு தமிழில் வெளிந்த திரைப்படமாகும். இத்திரைப்படத்தை கே. எஸ். ரவிக்குமார் இயக்க, ரஜினிகாந்த், மீனா, ரகுவரன், சரத் பாபு, ராதாரவி, செந்தில் மற்றும் வடிவேலு நடிப்பில் வெளிவந்தது. இத்திரைப்படத்திற்கு ஏ. ஆர். ரகுமான் இசையமைத்திருந்தார். இது மலையாளத் திரைப்படம், *தேன்மாவின் கொம்பது* (1994) என்பதின் மறுஆக்கம் என்று கூறப்படுகிறது.  
இத்திரைப்படம் தெலுங்கிலும் இதே பெயரில் வெளியானது மற்றும் மனோ தெலுங்கு பதிப்பில் ரஜினிக்கு குரல் கொடுத்தார் . இத்திரைப்படம் சப்பானிய மொழியில் *முத்து ஓடூரு மகாராஜா* (ムトゥ 踊るマハラジャ) அதவாது முத்து - ஆடும் அரசர் என்ற பெயரில் வெளியாகி மிகவும் பிரபலமானது. இத்திரைப்படம் இந்தியில் *முத்து மகாராஜா* என்ற பெயரில் மொழிபெயர்ப்பு செய்யப்பட்டு வெளியானது.
# முத்து (திரைப்படம்)

## நடித்துள்ளவர்கள்

- ரஜினிகாந்த் - முத்து மற்றும் முத்துவின் தந்தை(ஜமீன்தார்)இரட்டைவேடம்
- மீனா - ரங்கநாயகி
- ரகுவரன் - ஜமீன்தாரின் தம்பியாக
- சரத் பாபு - ரகுவரனின் மகனாக, ஜமீன்தார் மலயசிம்மன்
- ராதாரவி - அம்பரத்தார், ஜமீன்தாரின் மாமா
- செந்தில் - தேனப்பன்
- வடிவேலு - வளையபதி மற்றும் பலர்
# முத்து (திரைப்படம்)

## வரவேற்பு

*முத்து*, ஜப்பானிய மொழியில் வெளியான முதல் இந்தியத் திரைப்படம்.) நல்ல வரவேற்பையும் பெற்றது. இந்திய பிரதமர் மன்மோகன் சிங் இத்திரைப்படத்தைப் பற்றி 2006-ம் ஆண்டு திசம்பர் 14-ம் நாள் ஜப்பானில் நடைபெற்ற விழாவொன்றில் குறிப்பிட்டுள்ளார்.  
இத்திரைப்படம், நல்ல வரவேற்பு பெற்றது, இது வெற்றித்திரைப்படமாக அதிகாரப்பூர்வமாக அறிவிக்கப்பட்டது.
# முத்து (திரைப்படம்)

## பாடல்கள்

| # | பாடல் | பாடியவர்(கள்) |
| --- | --- | --- |
| 1 | "குலுவாயில்லே" | உதித் நாராயண், சித்ரா, கல்யாணி மேனன் |
| 2 | "தில்லானா தில்லானா" | மனோ, சுஜாதா மோகன் |
| 3 | "ஒருவன் ஒருவன்" | எஸ். பி. பாலசுப்ரமணியம் |
| 4 | "கொக்கு சைவ கொக்கு" | எஸ். பி. பாலசுப்ரமணியம், தேனி குஞ்சரம்மாள், ஃபெபி மணி, கங்கா |
| 5 | "விடுகதையா" | ஹரிஹரன் |
| 6 | "பின்னணி இசை" | } |
# முத்து (திரைப்படம்)

## விருதுகள்

;வென்றவை
- ரஜினிகாந்த் - 1996-ம் ஆண்டின் சிறந்த நடிகருக்கான தமிழக அரசு திரைப்பட விருதுகள்  
;
;பரிந்துரைக்கப்பட்டவை
;ரஜினிகாந்த் - 1996-ம் ஆண்டு சிறந்த நடிகருக்கான பிலிம்பேர் விருது
# அம்ப்போரா மதுச்சாடி

**அம்ப்போரா மதுச்சாடி** என்பது யவனர்களால் (கிரேக்கர், ரோமானியர்) செய்யப்பட்ட மதுச்சாடிகளாகும். இவை புதிய கற்காலம் முதலே கிரேக்கர்களால் தயாரிக்கப்பட்டன. இவை தமிழகத்தில் இரவிமங்கலம் போன்ற இடங்களில் காணப்படுவதால் இவற்றின் மூலம் யவனர் மற்றும் தமிழருக்குமான தொடர்புகளை அறிய முடியும்.
# அம்ப்போரா மதுச்சாடி

## அம்போராவில் தமிழ் பிராமி

இச்சாடிகள் கி.மு. ஏழாம் நூற்றாண்டிலேயே கிரேக்கர்களால் தயாரிக்கப்பட்டாலும் கி.பி. முதலாம் நூற்றாண்டு இவற்றில் தமிழ் பிராமி எழுத்துக்கள் பொறிக்கப்பட்டு அவற்றில் தென்னிந்திய பாசி மணிகளும் பொறிக்கப்பட்டு புழக்கத்தில் இருந்தன. தமிழ் பிராமி எழுத்து பொறித்த அம்போரா சாடி ஒன்றின் பகுதி *ணாந்தை கீரன்* என்ற பெயருடன் ஓமான் நாட்டில் காணப்படுவது கி.பி. முதலாம் நூற்றாண்டில் அப்பகுதியில் தமிழரின் வணிகச் செல்வாக்கு பரவியதை காட்டுகிறது.
# பாண்டியர் குடிப்பெயர்கள்

சேரர்களுக்கும், சோழர்களுக்கும் பல குடிப்பெயர்கள் இருந்தது போலவே பாண்டியர்களுக்கும் பல குடிப்பெயர்கள் இருந்தன.  
அவற்றுள் பாண்டியன் என்பது பொதுப்பெயர்.  
செழியன், வழுதி, மாறன், பஞ்சவன், கவுரியர், தென்னவன்,துவசர், தென்னர் ஆகியன சங்ககாலத்திலேயே வழங்கப்பட்ட பெயர்கள்.  
சடையவர்மன், மாறவர்மன் என்னும் அடைமொழிகளைப் பிற்காலப் பாண்டியர் வரலாற்றில் காணமுடிகிறது.  
இந்தக் குடிப்பெயர் அடைமொழிகளுடன் குறிப்பிடப்படும் பாண்டிய மன்னர்கள் சிலரும் காணப்படுகின்றனர். இவர்களது பெயர்கள் எந்த மன்னனைக் குறிக்கின்றன என ஒப்பிட்டுப் பார்க்க வேண்டியவை.
# விக்கிப்பீடியா:தானியங்கிக் கட்டுரையாக்கம் - ஐக்கிய அமெரிக்க, கனடியப் பழங்குடிகள்

## திட்டத் தகவல்கள்

- கட்டுரைகள் எண்ணிக்கை: ~100-150
- திட்டப் பங்களிப்பாளர்கள்: --Natkeeran (பேச்சு) 22:19, 28 அக்டோபர் 2012 (UTC)
- திட்ட நிலை: தரவுச் சேகரிப்பு
- திட்டக் காலம்: 2012 நவம்பர்
# விக்கிப்பீடியா:தானியங்கிக் கட்டுரையாக்கம் - ஐக்கிய அமெரிக்க, கனடியப் பழங்குடிகள்

## தரவுகள் அட்டவணை

- ஆங்கிலப் பெயர்
- தமிழ்ப் பெயர்
- இடம்
- மொழி
- மக்கள் தொகை
- மக்கள் தொகை ஆண்டு
- மேற்கோள்1
- உரிமை-இழப்பு-இறுதி-ஆண்டு
- மேற்கோள்2
- இருப்பிடம்
- இருப்பிட ஆட்சி வகை
# விக்கிப்பீடியா:தானியங்கிக் கட்டுரையாக்கம் - ஐக்கிய அமெரிக்க, கனடியப் பழங்குடிகள்

## மாதிரி உரை

} (}) என்போர் } பூர்வீகமாகக் கொண்ட, } பேசும் பழங்குடி மக்கள் ஆவர். } கணக்கின் படி இவர்களின் மக்கள் தொகை சுமார் } ஆகும்.} இவர்கள் } இல் ஐக்கிய அமெரிக்க அரசின் முழுக் கட்டுப்பாட்டுக்குள் கொண்டு வரப்பட்டார்கள்.} இன்று இவர்கள் பெரும்பாலும் } என்ற } வாழ்கிறார்கள்.
# விக்கிப்பீடியா:தானியங்கிக் கட்டுரையாக்கம் - ஐக்கிய அமெரிக்க, கனடியப் பழங்குடிகள்

## மாதிரிக் கட்டுரை

- ஆங்கிலப் பெயர்: Navajo people
- தமிழ்ப் பெயர்: நவயோ மக்கள்
- இடம்: தென்மேற்கு ஐக்கிய அமெரிக்காவைப்
- மொழி: நவயோ மொழி
- மக்கள் தொகை: 300,048
- மக்கள் தொகை ஆண்டு: 2011
- மேற்கோள்1: <pre></pre>
- உரிமை-இழப்பு-இறுதி-ஆண்டு: 1863
- மேற்கோள்2: <pre></pre>
- இருப்பிடம்: நவயோ நாடு
- இருப்பிட ஆட்சி வகை: தன்னாட்சி நிலப்பகுதி  
**நவயோ மக்கள்** (Navajo people) எனப்படுவர்கள் தென்மேற்கு ஐக்கிய அமெரிக்காவைப் பூர்வீகமாகக் கொண்ட, நவயோ மொழி பேசும் பழங்குடி மக்கள் ஆவர். 2011 கணக்கின் படி இவர்களின் மக்கள் தொகை சுமார் 300,048 ஆகும். இவர்கள் 1863 இல் ஐக்கிய அமெரிக்க அரசின் முழுக் கட்டுப்பாட்டுக்குள் கொண்டுவரப்பட்டார்கள். இன்று இவர்கள் நவயோ நாடு என்ற தன்னாட்சி நிலப்பகுதி இல் பெரும்பாலும் வசிக்கிறார்கள்.  
=